**Nora Stanton Blatch Barney**, nada en Basingstoke (Inglaterra) o 30 de setembro de 1883 e finada en Greenwich (Connecticut) o 18 de xaneiro de 1971, foi unha enxeñeira civil, arquitecta e activista feminista estadounidense.

Traxectoria
-----------

Era filla de William Blatch e Harriot Eaton Stanton, e neta de Elizabeth Cady Stanton, pioneira do movemento sufraxista nos Estados Unidos.

Foi unha das primeiras mulleres que obtivo o título de enxeñeira nos Estados Unidos. Diplomada pola universidade Cornell en 1905 e aceptada na American Society of Civil Engineers (ASCE) no mesmo ano sendo a primeira muller que ingresou. Porén, negóuselle o ascenso a membro asociado en 1916 só por ser muller. En 2015, foi ascendida postumamente á esta categoría da ASCE.

Traballou como enxeñeira asistente na Radley Steel Construction Company (1909–1912)  e na Comisión de Servizo Público de Nova York a partir de 1912. Tamén traballou para a Administración de Obras Públicas en Connecticut e Rhode Island como arquitecta, inspectora de enxeñaría e deseñadora de aceiro estrutural.

Seguindo o exemplo da súa avoa e da súa nai, Nora tamén participou no movemento sufraxista e sucedeu a súa nai na presidencia da Women’s Political Union en 1915.

### Vida persoal

En 1908, Nora casou co inventor Lee de Forest e foi a responsable da xestión de varias empresas que fundou para promover os seus inventos e a nova tecnoloxía da radio. A parella pasou a súa lúa de mel en Europa anunciando o equipo de radio que desenvolveu. Non obstante, a parella rompeu un ano despois, en gran parte por mor da insistencia de Forest de deixar a profesión e converterse en ama de casa. Pouco despois, deu a luz á súa filla Harriot en 1909.

En 1919, Nora casou con Morgan Barney, un arquitecto naval. A filla da parella, Rhoda Barney Jenkins, naceu o 12 de xullo de 1920, en Nova York, tamén arquitecta e activista feminista. Nora foi moi activa nos movementos feministas e pacifistas e en 1944 foi a autora de *World Peace Through a Peoples Parliament* (en galego, *Paz Mundial a través dun parlamento popular).*

Notas
-----

1. 1 2  Bois, Danuta (1999). "Nora Stanton Blatch Barney". *distinguishedwomen.com* (en inglés). Arquivado dende o orixinal o 31-03-2018. Consultado o 9-3-2020.
2. ↑  "Nora Stanton Blatch, ingeniera civil". *Mujeres con ciencia* (en castelán). 2014-09-30. Consultado o 2020-04-11.
3. ↑  Cecilia, Montse (2019-09-26). "Nora Stanton Blatch Barney, la ingieniera sufragista" (en castelán). Consultado o 2020-04-11.
4. ↑  "Pioneering women in STEM". Consultado o 19 agosto 2010.
5. ↑  Walpole, Ben (28-8-2015). "ASCE Recognizes Stanton Blatch Barney; Pioneering Civil Engineer, Suffragist". *news.asce.org* (en inglés). Arquivado dende o orixinal o 24-10-2019. Consultado o 19 agosto 2019.
6. ↑  "Las ‘tesas’ de ‘El club de los tesos’". Consultado o 19-2-2020.
7. 1 2  "Mrs. Nora S. Barney, Architect, 87, Dies". *nytimes.com* (en inglés). 20-1-1971. Consultado o 9-3-2020.
8. ↑  "Nora Stanton Blatch". *Engineering and Technology History Wiki* (en inglés). Consultado o 19 agosto 2019.

Véxase tamén
------------

|  |  |
| --- | --- |
|  | Wikimedia Commons ten máis contidos multimedia na categoría:  ***Nora Stanton Barney Modificar a ligazón no Wikidata*** |

### Outros artigos

* Mulleres enxeñeiras
* Historia das mulleres na enxeñaría

* Portal:Feminismo

|  |  |
| --- | --- |
| Control de autoridades | 
* Wd: Q17676
* WorldCat
* VIAF: 38066666
* EBID: ID
* FemBio: 2049
* GND: 131997130
* ISNI: 0000 0000 2292 0845
* SNAC: w6fp1wbc
* WikiTree: Blatch-9

 |